El taller 'A diario' potencia les habilitats socials per a la inclusió social i laboral
16 d’abril 2024

Hui, 16 d'abril, s'ha iniciat el taller de formació _A diario_, el qual forma part del Programa Itineraris d'Inclusió Social del departament de Serveis Socials, sent una acció cofinançada per la Unió Europea a través del Programa del Fons Social Europeu Plus (FSE+) de la Comunitat Valenciana 2021- 2027.

Esta acció formativa s'ha iniciat en este mes d'abril i es prolongarà fins a juliol. Té una duració de 114 hores distribuïdes en 2 sessions setmanals. El taller està dissenyat per a la participació de 15 persones, derivades pels equips d'itineraris d'inclusió social del departament de Serveis Socials.

L'objectiu de _A diario_ és potenciar les habilitats socials de les persones participants com a pas previ a la seua inclusió social i laboral, a través de la millora de la seua salut física i emocional, de la seua cura i benestar personal i de la interiorització d'hàbits de rutina que milloren el seu estat de salut i eviten situacions de soledat no desitjada, segons indiquen des del departament.

La regidora de Serveis Socials, Núria Carbó ha destacat que es tracta d'un «**taller molt especial**», ja que «**s'han seleccionat les participants amb moltíssima manyaga, s'ha buscat les millors professionals per a desenvolupar-lo i s'ha dissenyat molt consensuat amb tècniques i participants. Per tant només pot eixir una meravella de taller**».

Per a la consecució d'este objectiu es realitzaran activitats i tècniques concretes de caràcter col·lectiu i individual, que permeten dotar a les persones participants de les eines necessàries per a la millora del seu estat psicosocial.

L'entitat encarregada de la seua implementació és Mil.Una Sagunt, un projecte d'acompanyament i inserció sociolaboral per a dones i famílies en situació de vulnerabilitat social, que porta treballant a Sagunt des de 1998. A través de tallers i activitats formatives, l'entitat busca millorar la qualitat de vida de les persones participants.

Amb esta mena d'accions es pretén donar suport als objectius polítics europeus per al programa FSE+ en el període de programació 2021-2027, entre els quals destaca: Una Europa més social i inclusiva, per mitjà de l'aplicació del Pilar Europeu de Drets Socials i una Europa més pròxima als ciutadans, fomentant el desenvolupament integrat i sostenible de tota mena de territoris i iniciatives locals.

![](/media/uz3j54mk/foto-10-c.jpg?width=850&height=637.5)

*   [](http://www.facebook.com/sharer.php?u=https://aytosagunto.es/va/actualitat/el-taller-a-diario-potencia-les-habilitats-socials-per-a-la-inclusio-social-i-laboral/ "Facebook")
*   [](http://twitter.com/share?url=https://aytosagunto.es/va/actualitat/el-taller-a-diario-potencia-les-habilitats-socials-per-a-la-inclusio-social-i-laboral/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-taller-a-diario-potencia-les-habilitats-socials-per-a-la-inclusio-social-i-laboral/ "Linked In")
*   [](mailto:?body=https://aytosagunto.es/va/actualitat/el-taller-a-diario-potencia-les-habilitats-socials-per-a-la-inclusio-social-i-laboral/)